פלאש מוב

פלאש מוב (באנגלית: Flash-mob, הגייה: פְלֶאש מוֹבּ), היא התקבצות פתאומית במקום מסוים ולזמן קצר, של אנשים העושים דבר מה לא-שגרתי או חסר משמעות לכאורה, ומתפזרים כהרף עין. פעילויות אלה, מתקיימות בדרך כלל לשם חוויית בידור, ביטוי אמנותי או סאטירה. קבוצת המשתתפים מתארגנת בדרך כלל באמצעות התקשורת, המדיה החברתית או הודעות ויראליות בדואר אלקטרוני. אף שלצופה מהצד אירועי פלאש מוב נראים ספונטניים, הן מתוכננות לרוב מראש, ולעיתים מצריכות הכנות וחזרות. לא ידוע על נזקים ברכוש או בנפש בעקבות פעילויות כאלה, ובדרך כלל הן מתקבלות על ידי הקהל בתשואות ובהתלהבות. אף שהמושג "פלאש מוב" לא מיוחס במקורו לאירועים פוליטיים כגון מחאות, פרסומות ואירועי יחסי ציבור המופקים על ידי משרדי פרסום עם משתתפים בשכר, יש שמשתמשים בו גם למטרות אלה. בצרפת התקיים אירוע פלאש מוב עקב הצבת מועמדותו של בנו של נשיא צרפת ל-EPED - סוכנות חצי-ממשלתית המפקחת על נושא הנדל"ן וענייני מנהל נוספים במתחם "לה דפנס" בצרפת. מפגינים התגודדו ברחבי צרפת, ובהפגנה עצמה, הם החזיקו בננות כסמל לכך שהמועמדות של סרקוזי ג'וניור מדרדרת את צרפת למעמד של רפובליקת בננות. 160 משתתפים עצרו ל-4 דקות בתחנת הרכבת של שיקגו באמצע יום עבודה. 50 משתתפים עצרו ל-4 דקות באמצע סופרמרקט המצולם ב-50 מצלמות. 50 משתתפים ביצעו ריקוד משותף בסטוקהולם באמצע פעילות שוטפת בפארק שעשועים. 60 משתתפות ביצעו ריקוד משותף באמצע מרכז מסחרי באיטליה לשיר 3 של הזמרת בריטני ספירס . תלייה המונית של בגדים לייבוש בקרון רכבת תחתית נוסע בגרמניה. באירוע הפתיחה של עונת השידורים ה-28 לתוכנית אופרה ב-11.9.2009, 21,000 רקדנים מלאו את כיכר מישיגן בשיקגו בריקוד משותף לצליל להקת בלאק אייד פיז בשיר I Gotta Feeling, זהו האירוע הגדול ביותר של פלאש מוב שנראה עד כה בעולם (נכון לאוקטובר 2009). באירוויזיון 2010 קבוצות של אנשים במדינות שונות ברחבי אירופה ביצעו ריקוד משותף לצלילי השיר "Glow" של הצמד "Madcon". הקטע, שהוקלט מראש, היווה חלק מהמופע האומנותי ששודר בין חלק ביצוע השירים לחלוקת הניקוד. באוסטריה 100 אנשים יהודים התאספו בכיכר ושכבו על הרצפה כאשר ברקע נשמעה אזעקה ולאחר מכן התפזרו. בישראל התקיימו מספר אירועי פלאש מוב, ובהם: ב־7 במרץ 2005 וב-27 ביוני 2007 אורגנו אירועי פלאש מוב שבמסגרתן התקיים קרב כריות רב משתתפים בכיכר רבין. התקיימו מספר אירועי מובייל קלאבינג (Mobile Clubbing) - מסיבת רחוב בו כל אחד רוקד לצלילי נגן המוזיקה האישי שלו. ב-7 ביוני 2007 התקיים פלאש מוב פוליטי בדיזנגוף סנטר ובגן העיר שבתל אביב. המפגינים נכנסו לקניון, ובשעה מסוימת החלו לצעוק סיסמאות בגנות השלטון בשטחי 67' למשך 30–60 שניות ואז התפזרו. ב-7 במרץ 2008, התקיים בישראל "פלאש מוב" של צלמים. אלו הגיעו אל מתחת למגדל האופרה בתל אביב וצילמו אותו למורת רוחם של המאבטחים כמחאה על כך שכחודש לפני כן מאבטחי הבניין לא הרשו לאחד הצלמים לצלם את הבניין, מכיוון שלטענתם זוהי פגיעה בזכויות יוצרים (תמונות מהאירוע). ב-30 באוקטובר 2009, התקיים ריקוד המונים משותף בכיכר דיזנגוף לשיר Thriller של מייקל ג'קסון, בדומה למאורעות אחרים שהתקיימו בעולם לאחר מותו של הזמר. ב-29 בנובמבר 2009, במדרחוב ברחוב בן-יהודה בירושלים, התרחש ריקוד המוני לכבוד חג החנוכה, מטעם ארגון נפש בנפש. ב-18 בפברואר 2010, במהלך ערב הפתיחה של הביאנלה הים תיכונית בחיפה, התרחש ריקוד המוני לצלילי השיר allstar של להקת Smash Mouth. כ-150 רקדנים לקחו חלק בריקוד שנמשך כ-3 דקות. ב-31 במרץ 2010, התקיים פלאש מוב המוני בשכונת נחלת בנימין בתל אביב על ידי חברי תנועת הנוער העובד והלומד, כטיזר לאירועי אחד במאי. הקליפ המלא ב-22 בספטמבר 2010, התקיים פלאש מוב רואדה (סלסה) בקניון עזריאלי, שאורגן על ידי חברי מדיה נוצ'ה סלסה. בשנת 2015 קבוצת פלאש מוב התאספה ברכבת ושרו את ההמנון הלאומי "התקווה" בקצב מהיר. בשנת 2018 התקיים ריקוד פלאש מוב בפארק הרצליה עם עשרות רקדניות מרחבי הארץ. הקליפ המלא עילפון פומבי ריקוד משותף קטע נגינה משותף, לרוב מנוגן על ידי תזמורת שירה הליכת שיכורים חיבוק משותף קרב כריות המוני קריאה או צעקה משותפת (מסרים בעלי משמעות ולעיתים חסרי משמעות כמו מספרים רנדומליים) ייתכנו פעילויות נוספות של התנהגויות לא סבירות או במקומות לא סבירים (התפשטות, הפרחת בלונים, צחוק המוני ללא סיבה) MashFlob :: The Worldwide Flashmob Community טל איתן, ניפגש בכיכר רבין ב-19:13, באתר ynet, 19 ביולי 2005 לירון סיני, כיכר רבין: מושכי הכריות בפעולה, באתר ynet, 18 בספטמבר 2008 פלאש מוב - רוטשילד ת"א, סרטון באתר יוטיוב פלאש מוב בחיפה, סרטון באתר יוטיוב פלאש מוב בשדרות ממילא בירושלים, סרטון באתר יוטיוב חזרות לאירוע הפתיחה של עונת השידורים של אופרה, סרטון באתר יוטיוב פלאש מוב - מתחם התחנה נווה צדק, סרטון באתר יוטיוב פלאש מוב - ספריית אוניברסיטת חיפה פלאש מוב ליום המודעות נגד כולסטרול, סרטון באתר יוטיוב פלאש מוב - בכיכר ציון בירושלים, סרטון באתר יוטיוב טליה שחר‏, צרפת: "הנסיך ז'אן" מוריד פרופיל, באתר וואלה, 22 באוקטובר 2009 פעילי שמאל הפגינו בקניונים בתל אביב, באתר וואלה, 7 ביוני 2007 נוף תל אביבי©: אספסוף-בזק למימוש הזכות לצלם בפרהסיה מבצע אופרה צילום האירוע במדרחוב בן יהודה